K-9
K-9 ir 1989. gada asa sižeta kinokomēdija, kuras režisors ir Rods Daniels. Galvenās lomas atveido Džims Beluši, Džerijs Lī un Mela Herisa. Filmas pirmizrāde notika 1989. gada 28. aprīlī. Filmai ir iznākuši divi turpinājumi: 1999. gada filma K-911 un 2002. gada filma K-9: P.I.. Lai apturētu kādu nenotveramu noziedznieku, Sandjego policists Maikls Dūlijs nolemj tikt pie policijas suņa. Dūlijam tiek piešķirts vācu aitu suns Džerijs Lī, kurš Dūlijam sākotnēji nepatīk, tomēr laika gaitā abi sadraudzējas.